钦定古今图书集成/明伦汇编/皇极典/第126卷 > 元十二
## 钦定古今图书集成/明伦汇编/皇极典/第126卷 > 元十二

### 成宗本纪二

按《元史成宗本纪》，大德三年春正月癸未朔，暹番、没
剌由、罗斛诸国，各以方物来贡，赐暹番世子虎符。丙
戌，太阴犯太白。己丑，中书省臣言，“天变屡见，大臣宜
依故事引咎避位。帝曰：‘此汉人所说耳，岂可一一听
从耶？卿但择可者任之’。”庚寅，诏遣使问民疾苦，除本
年内郡包银、俸钞，免江南夏税十分之三，增给小吏
俸米。置各路惠民局，择良医主之。封药《木忽》而为定
远王，赐金印。命中书省：自今后妃、诸王所需，非奉旨
勿给；各位擅置官府，紊乱选法者，戒饬之。辛卯，诏诸
行省谨视各翼病军。浙西肃政廉访使王遇犯赃罪，
托权幸规免，命御史台鞫治之。壬辰，安置高丽陪臣
赵仁规于安西、崔冲绍于巩昌，并笞而遣之，以正其
附王謜擅命妄杀之罪。复以王昛为高丽王。遣工部
尚书也先铁木而、翰林待制贾汝舟赍诏往谕之，追
收别铁木而、脱脱合儿鲁行军印。中书省臣言：“比年
公帑所费，动辄钜万，岁入之数，不支半岁，自馀皆借
及别支，臣恐理财失宜，钞法亦坏。”帝嘉纳之，仍令谕
月赤察而等：“自今一”切赐与皆勿奏。癸巳，以江南军
数多阙，官吏因而作弊，诏禁饬之。以荅剌罕哈剌哈
孙为中书左丞相。丁酉，太阴犯西垣上将。戊戌，太阴
犯右执法。辛丑，括诸路马隶蒙古军籍者免之。乙巳，
太白经天。二月癸丑朔，车驾幸柳林。丁巳，完泽等奏
铨定省部官以次引见，帝皆允之，仍谕六部官曰：“汝
等事多稽误，朕昔未知其人为谁，今既阅视，且知姓
名，其洗心涤虑，各钦乃职，复蹈前失，罪不汝贷。”罢四
川、福建等处行中书省，陕西行御史台，江东、荆南、淮
西三道宣慰司。置四川、福建宣慰司都元帅府及陕
西汉中道肃政廉访司。广和林、甘州城。诏缙山县民
户为势家所蔽者，悉还县定籍。壬戌，诏谕江浙、河南
北两省军民。乙巳，荧惑犯五诸侯。壬申，加解州盐池
神惠康王曰“广济资宝王”曰“永泽”，泉州海神曰“护国
庇民明著天妃”，浙西盐官州海神曰“灵感弘祐公”，吴
大夫伍员曰“忠孝威惠显圣王。”金齿国遣使来贡方
物。庚辰，车驾幸上都。三月癸巳，缅国世子信合八的
奉表来谢，赐衣遣还。命妙慈弘济大师、江浙释教总
统补陀僧一山赍诏使日本。诏曰：“有司奏陈，向者世
祖皇帝尝遣补陀禅僧如智及王积翁等两奉玺书
通好日本，咸以中途有阻而还。爰自朕临御以来，绥
怀诸国，薄海内外，靡有遐遗。日本之好，宜复通问。今
如智已老，补陀宁一山道行素高，可令往谕，附商舶
以行，庶可必达。朕特从其请，盖欲成先帝遗意耳。至
于惇好息民之事，王其审图之。”甲午，命何荣祖等更
定律令。诏：军官受赃，罪重者罢职，轻者降其散官，或
决罚就职，停俸期年，许令自效。戊戌，荧惑犯舆鬼。升
御史台殿中司秩五品。乙巳，行御史台劾平章教化
受财三万馀锭，教化复言平章的里不花领财赋时
盗钞三十万锭，及行台中丞张闾受李元善钞百锭，
敕俱勿问。戊申，减江南诸道行台御史大夫一员，赐
和林军钞十万锭。夏四月辛亥朔，驸马蛮子台所部
匮乏，以粮十三万石赈之。己未，太阴犯上将。丙寅，填
星犯舆鬼，太阴犯心。庚午，申严江浙、两淮私盐之禁，
巡捕官验所获迁赏。辛未，禁和林戍军窜名他籍，自
通州至两淮漕河，置巡防捕盗司，凡十九所。己卯，以
礼部尚书月古不花为中书左丞。赐和林军钞五十
万锭、帛四十万匹、粮二万石，仍命和林宣慰司市马
五千匹给之。辽东开元、咸平蒙古、女直等人乏食，以
粮二万五百石、布三千九百匹赈之。五月壬午，罢江
南诸路释教总统所。丙申，太阴犯南斗。海南速古台、
速龙探、奔奚里诸番以虎象及桫罗木舟来贡。己亥，
太白犯毕。庚子，免山东也速带而牧地岁输粟之半。
禁阿而剌部毋于广平牧马。庚子，复征东行中书省，
以福建平海省平章政事阔里吉思为平章政事。是
月，鄂岳、汉阳、兴国、常、澧、潭、衡、辰、沅、宝庆、常宁、桂阳、茶
陵旱，免其酒课夏税。江陵路旱蝗，弛其湖泊之禁，仍
并以粮赈之。六月辛亥，兀鲁兀敦庆童擅杀所部军
之逃亡者，命枢密院戒之。癸丑，罢大名路所献黄河
故道田输租。戊午，申禁海商以人马兵仗往诸蕃贸

掩房。丁卯，荧惑犯右执法。壬申，岁星昼见。赐和林戍
军钞一百四十万锭，鹰师五十万一千馀锭。秋七月
己卯朔，太白犯井。庚辰，中书省臣言：“江南诸寺佃户
五十馀万，本皆编民，自杨总摄冒入寺籍，宜加厘正。”
从之。丙申，扬州、淮安属县蝗，在地者为鹙啄食，飞者
以翅击死。诏禁捕鹙。丁未，太阴犯舆鬼。八月己酉朔，
日有食之。丁巳，太阴犯箕。戊辰，太白犯轩辕大星。己
巳，太阴犯五车星。赐定远王药木忽而所部钞万五
千锭。是月，汴梁、大都、河间水，隆兴、平滦、大同、宣德等
路雨雹。九月癸未，圣诞节，驻跸古栅，受诸王、百官贺。
庚寅，置河东、山西铁冶提举司。壬辰，流星色赤，尾长
丈馀，其光烛地。起自河鼓，没于牵牛之西，有声如雷。
癸巳，罢括宋手号军。乙未，太阴犯昴距星。丁酉，太白
犯左执法。己亥，车驾还大都。扬州、淮安旱，免其田租。
冬十月戊申朔，有事于太庙。壬子，册伯岳吾氏为皇
后。甲寅，复立海北海南道肃政廉访司。山东转运使
阿里沙等增课钞四万一千八百锭，赐锦衣人一袭。
丙子，太阴犯房。赐秃忽鲁不花等所部户钞三万七
千馀锭，橐驼户十万二千馀锭。以淮安、江陵、沔阳、扬、
庐、随、黄旱，汴梁、归德水，陇、陕蝗，并免其田租。十一月
庚辰，置浙西平江河渠闸堰凡七十八所。禁和林酿
酒。乙酉，太白犯房。戊子，释囚二十人。丁酉，浚太湖及
淀山湖。己亥，赐隆福宫牧驼者钞十万二千锭，诸王
合带部十万锭，云南王也先铁木而及所部三万八
千锭，和林戍军一百四十万馀锭，币帛二万九千匹。
杭州火，江陵路蝗，并发粟赈之。十二月己酉，徙镇巢
万户府戍沅、靖，毗阳万户府戍辰州，均州万户府戍
常德、澧州。赐诸王岳忽难银印。丙寅，诏“各省戍军轮
次放还二”年供役。升宣徽院为从一品。癸酉，诏中书
省货财出纳，自今无券记者勿与。以守司徒、集贤院
使、领太史院事阿鲁浑撒里为平章政事。赐诸王六
十、脱脱等钞一万三千馀锭，四怯薛卫士五万二千
馀锭，千户撒而兀鲁所部四万锭。淮安、扬州饥，甘肃
亦集乃路屯田旱，并赈以粮。

四年春正月丙申，申严京师恶少不法之禁，犯者黥
刺，杖七十，拘役。辛丑，诏蒙古都元帅也速荅而，非奉
旨勿擅决重刑。命和林戍军借斡脱钱者，止偿其本。
癸卯，复淮东漕渠。赐诸王塔失铁木而金印。赐翰林
承旨僧家钞五百锭，以养其母。赐诸王木忽难所部
一万二千馀锭，八鲁剌思等部六万锭。二月丁未朔，
日有食之。乙卯，遣使祀东岳。丙辰，皇太后崩。明日，祔
葬先陵。戊午，太阴犯轩辕。壬戌，帝谕何荣祖曰：“律令，
良法也，宜早定之。”荣祖对曰：“臣所择者三百八十条，
一条有该三四事者。”帝曰：“古今异宜，不必相沿，但取
宜于今者。”甲戌，发粟十万石赈湖北饥民，仍弛山泽
之禁。罢称海屯田，改置于呵札之地，“以农具种实给
之。”乙亥，车驾幸上都。置西京太和岭屯田。立乌撒、乌
蒙等郡县，并会理泗川、西州为二，置维摩州。丙子，命
李庭训练各卫军士。赐晋王所部钞四万锭。二月乙
未，宁国、太平两路旱，以粮二万石赈之。夏四月丙午
朔，诏云南行省厘革积弊。壬子，高邮府宝应县民孙
奕妻朱，一产三男，蠲复三年。丙辰，置五条河屯田。丁
巳，免今年上都、隆兴丝银、大都差税、地租，赐诸王也。
《灭干鋈》金印。缅国遣使进白象。戊午，参政张颐孙及
其弟珪等伏诛于隆兴市。颐孙初为新淦富人胡制
机养子，后制机自生子而死，颐孙利其赀，与珪谋杀
之，赂郡县吏获免。其仆胡忠诉主之冤于官，乃诛之，
其赀悉还胡氏。以中书省断事官不兰奚为平章政
事。赐皇侄海山所统诸王戍军马二万二千九百馀
匹。五月癸未，左丞相荅剌罕遣使来言，横费不节，府
库渐虚。诏自今诸位下事关钱谷者，毋辄入闻。帝谕
集贤大学士阿鲁浑撒里等曰：“集贤、翰林，乃养老之
地。自今诸老满秩者陞之，勿令辄去。或有去者，罪将
及汝，其谕中书知之。”增云南至缅国十五驿，驿给圆
符四，驿券二十。甲午，太阴犯垒壁阵。辛丑，太白犯舆
鬼，太阴犯昴。复延庆司。赐诸王也只里部钞二万锭，
八怜脱列思所隶户六万五千馀锭。是月，同州、平滦、
隆兴雹。扬州、南阳、顺德、东昌、归德、济宁、徐濠、芍陂旱、
蝗，真定、保定、大都、通、蓟二州水。六月己酉，招立缅国
王子窟麻剌哥撒八为缅国王，赐以银印及金银器
皿、衣服等物。丙辰，以太傅月赤察而为太师，完泽为
太傅，皆赐之印。丁巳，太白犯填星。御史中丞不忽木
卒，贫无以葬，赐钞五百锭。甲子，置耽罗总管府。诏各
省自今非奉命毋擅役军。以和林都元帅府兼行宣
慰司事，吊吉而、瓜哇、暹国、蘸八等国二十二人来朝，
赐衣遣之。秋七月甲戌朔，右丞相完泽请上徽仁裕
圣皇后谥《宝册》。乙酉，缅国阿散哥也弟者苏等九十
一人各奉方物来朝，诏命馀人留安庆，遣者苏来上
都。辛卯，荧惑犯井。加乳母冀国夫人韩氏为“燕、冀国
顺育夫人”石抹氏为“冀国夫人。”杭州路贫民乏食，以粮万石，减其直粜之。八月癸卯朔，更定《荫叙格》，“正一
品子为正五，从五品子为从九，中间正从以是为差，
蒙古、色目人特优一级。”置广东盐课提举司。癸丑，太
阴犯井。庚申，缅国阿散吉牙等昆弟赴阙，自言杀主
之罪。罢征缅兵。甲子，辰星犯灵台上星。大名之白马
县旱。闰八月庚辰，荧惑犯舆鬼。庚子，车驾还大都。以
中书右丞贺仁杰为平章政事。赐晋王所部粮七万
石。九月戊午，太白犯斗。壬戌，太阴犯舆鬼。曹州探马
赤军与民讼地百二十顷，诏别以邻近官田如数给
之。广东英德州达鲁花赤脱欢察而招降群盗二千
馀户，升英德州为路，立三县，以脱欢察而为达鲁花
赤兼万户以镇之。甲子，太白犯斗。改中御府为中政
院。赐诸王出伯所部钞万五千四百馀锭。建康、常州、
江陵饥民八十四万九千六十馀人，给粮二十二万
九千三百九十馀石。冬十月癸酉朔，有事于太庙。十
一月壬寅朔，诏颁《宽令》，免上都、大都、隆兴大德五年
丝银、税粮，附近秣养马驼之郡免税粮十分之三，其
馀免十分之一，徒罪各减一半，杖罪以下释之。江北
荒田许人耕种者，元拟第三年收税，今并展限一年，
著为定例。并辽阳省所辖狗站、牛站为一，仍给钞以
赒其乏。命省、台差官同昔宝赤鞫和林运粮稽迟未
至者。真定路平棘县旱。十二月癸酉，御史台臣言：“所
纠官吏与有司同审，所以事沮难行。乞依旧制。中书
凡有改作，辄令监察御史同往非宜，自今非奉旨勿
遣。”皆从之。庚寅，荧惑犯轩辕。癸巳，太阴犯房距星。晋
州达鲁花赤捏古伯给称母丧，归迎其妻，事闻，诏以
其斁伤彝伦，罢职不叙。遣刘深、合剌带、郑祐将兵二
万人征八百媳妇，仍敕云南省每军十人给马五匹，
不足则补之。以牛赐诸王忻都部钞五万锭，兀鲁思
不花等四部二十一万九千馀锭，西都守城军二万
八千馀锭。赈建康、平江、浙东等处饥民粮二十二万
九千三百馀石。

五年春正月己酉，太阴犯五车。庚戍，给征八百媳妇
军钞，总计九万二千馀锭。壬子，太阴犯舆鬼，积尸气。
奉安昭睿顺圣皇后御容于护国仁王寺。罢檀、景两
州探金铁冶提举司，以其事入都提举司。御史台臣
言：“官吏犯赃及盗官钱事觉避罪逃匿者，宜同狱成，
虽经原免，亦加降黜，庶奸伪可革。”从之。丙寅，以两淮
盐法涩滞，命转运司官两员分司上江以整治之，仍
颁印及驿券。辛酉，太阴犯心。二月己卯，太阴犯舆鬼。
以刘深、合剌带并为中书右丞，郑祐为参知政事，皆
佩虎符。分云南诸路行中书省事。仍置理问官二员，
郎中、员外郎、都事各一员，给圆符四，驿券二十。罢福
建织绣提举司。增河间转运司盐为二十八万引。罢
其所属清、沧、深三盐司。丁亥，立征八百媳妇万户府
二，设万户四员，发四川、云南囚徒从军。乙未，诏“廉访
司官，非亲丧迁葬及以病给告者，不得离职。或以地
远职卑，受任不赴者，台宪勿复用。”丙申，给脱脱等部
马万匹。丁酉，车驾幸上都。诏饬云南行中书省，减内
外诸司官千五百一十四员。增江浙戍兵。戊戌，赐昭
应宫、兴教寺地各百顷，兴教仍赐钞万五千锭；上都
乾元寺地九十顷，钞皆如兴教之数；万安寺地六百
顷，钞万锭；南寺地百二十顷，钞如万安之数。己亥，凡
军士杀人奸盗者，令军民官同鞫。永宁路总管雄挫
来朝，献马三十馀匹，赐币帛有差。三月甲辰，收故军
官金银符。戊申，太阴犯御女。己酉，罢陕西路拘榷课
税所。壬子，赐诸王也孙等钞一万八千五百锭。戊午，
马来忽等海岛遣使来朝，赐金素币有差。给和林贫
乏军钞二十万锭。诸王药忽《木而》所部万五千九百
馀锭。丁卯，荧惑犯填星。己巳，荧惑、填星相合。诏戒饬
中外官吏。命辽阳行省平章沙蓝将万人“驻夏山后，
人备马二匹，官给其直。”夏四月壬申，太阴犯东井。癸
酉，遣秃剌铁木而等犒和林军。壬午，以晋王甘麻剌
所部贫乏，赐钞四十万锭。调云南军征八百媳妇。癸
巳，禁和林酿酒，其诸王、驸马许自酿饮，不得沽卖。是
月，大都、彰德、广平、真定、顺德、大名、濮州虫食桑。五月，
商州陨霜杀麦。河南妖贼丑斯等伏诛。己酉，给月里、
可里军驻夏山后者市马钞八万八千七百馀锭。辛
亥，遣怯列亦带、脱脱帅师征四川。癸丑，太阴犯南斗。
乙卯，荧惑犯右执法。丙辰，曲靖等路宣慰使兼管军
万户忽林失来朝。壬戌，云南土官宋隆济叛。时刘深
将兵由顺元入云南，云南右丞月忽难调民供馈，隆
济因给其众曰：“官军征发，汝等将尽。剪发黥面为兵，
自死行阵，妻子为掳。”众惑其言，遂叛。丙寅，诏云南行
省自愿征八百媳妇者二千人，人给贝子六十索。丁
卯，太白犯井。六月乙亥，平江等十有四路大水，以粮
二十万石随各处时直赈粜。开中庆路昆阳州海口。
甲申，岁星犯司怪。丙戌，宋隆济率猫狫、紫江诸蛮四
千人攻杨黄寨，杀掠甚众。己酉，缅王遣使献驯象九。
壬辰，宋隆济攻贵州，知州张怀德战死。梁王遣云南

白犯舆鬼。赐诸王念不烈妃札忽而真所部钞二十
万锭。是月，汴梁、南阳、卫辉、大名、濮州旱。大都路水，顺
德、怀孟蝗。秋七月戊戌朔，昼晦，暴风起东北，雨雹兼
发，江湖泛溢，东起通、泰、崇明，西尽真州，民被灾死者
不可胜计，以米八万七千馀石赈之。己亥，增阶、沙二
州戍军。庚子，籍安西王所侵占田站等四百馀户为
民。赐宁远王阔阔出所部钞二万三千馀锭。乙巳，辽
阳省大宁路水，以粮千石赈之。丙午，岁星犯井。丁未，
命御史大夫秃忽赤整饬台事。诏军官受赃者，与民
官同例量罪，大小殿黜。命监察御史审覆札鲁忽赤
罪囚，检照蒙古翰林院案牍。戊申，立耽罗军民万户
府。诸王也灭干薨，以其子八八剌嗣。己酉，诏诸司严
禁盗贼。辛亥，太阴犯垒壁阵。赐诸王出伯等部钞六
万锭，又给市马直三十八万四千锭。癸丑，诏禁畏吾
儿僧、阴阳巫觋、道人、咒师，自今有大祠祷，必请而行，
违者罪之。浙西积雨泛溢，大伤民田。诏役民夫二千
人疏导河道，俾复其故。命云南省分蒙古射士征八
百媳妇。庚申，辰星犯太白。癸亥，合丹之孙脱欢自北
境来归，其父母妻子皆遭杀掳，赐钞一千四百锭。给
诸王妃札忽而真及诸王出伯军钞四十万锭。中书
省臣言：“旧制，京师州县捕盗，止从兵马司，有司不与，
遂致淹滞。自今轻罪乞令有司决遣，重者从宗正府
听断，庶不留狱，且民不冤。”从之。以暗伯、阿忽台并知
枢密院事。禁富豪之家役军。诏封赠非中书省无辄
奏请。称海至北境十“二站，大雪，马牛多死，赐钞一万
一千馀锭。”命御史台检照宣政院并僧司案牍，升太
医院为二品，以平章政事、大都护、提点太医事脱因
纳为太医院使。赐上都诸匠等钞二十一万七千四
百锭。大都、保定、河间、济宁、大名水，广平、真定蝗。八月
戊辰，给军人羊马价及定远王所部钞十四万三千
锭。己巳，平滦路霖雨，滦、漆、淝、汝河溢，民死者众，免其
今年田租，仍赈粟三万石。庚午，秃剌铁木而等自和
林犒军还，言：“和林屯田，宜令军官广其垦辟，量给农
具，仓官宜任选人，可革侵盗之弊。”从之。甲戌，遣薛超
兀而等将兵征金齿诸国。时征缅师还，为金齿所遮，
士多战死。又接连八百媳妇，诸蛮相效，不“输税赋，贼
杀官吏，故皆征之。”庚辰，诏“遣官分道赈恤，凡狱囚禁
系累年疑不能决者，令廉访司具其疑状，申呈省台
详谳，仍为定例。”各路被灾重者，免其差税一年，贫乏
之家计口赈恤，尤甚者优给之。小吏犯赃者，并罢不
叙。征缅万户曳剌福山等进驯象六。壬辰，太阴犯轩
辕御女。乙未，填星犯太微上将。顺德路水，免其田租。
九月癸丑，放称海守仓库军还，令以次更代。丙辰，江
陵、常德、澧州皆旱，并免其门摊、酒醋课。乙酉，自八月
庚辰彗出井，历紫微垣至天市垣，凡四十六日而灭。
冬十月丙辰朔，以畿内岁饥，增明年海运粮为百二
十万石。己巳，缅王遣使入贡。戊寅，云南武定路土官
群则献方物。癸未，太阴犯东井。壬午，车驾还大都。丙
戌，以岁饥，禁酿酒，弛山泽之禁，听民捕猎。湖广行省
臣言：“海南海北道宣慰司、都元帅府不与军务，遇有
盗窃，惟行文移，比回已不及事，今乞以其长二人领
军务。又镇守官慢功当罚者，已有定例，获功当赏者，
乞或加散官，或授金银符。”皆从之。拨南阳府屯田地
给新籍畏吾而户，俾耕以自赡，仍给粮三月。丁亥，诏：
“军官既受命而不时赴者，病故不行者，被差事毕不
即还者，准民官例。违限六月选人代之，被代者期年
始叙。”改鄂州路为武昌路，遣使就调云南、四川、福建、
广东、广西官。谕百司：“凡事关中书省者，毋得辄奏。权
豪势要之家佃户贷粮者，听于”来岁秋成还之。癸巳，
分碉门、黎、雅军戍蛮夷，命陕西屯田万户也不干等
将之。辛卯夜，有流星大如杯，光烛地，自北起，近东分
为二星，没于危宿。十一月已亥，岁星犯东井。诏谕中
书：“近因禁酒，闻年老需酒之人，有预市而储之者，其
无酿具者勿问。”罢湖南转运司、弘州种田提举司，以
其事入有司。降容象、横宾路为州，平滦金丹提举司
为管勾。升昭州为平乐府，省泌县入唐州。丁未，遣刘
国杰及也先忽都鲁将兵万人，八剌及阿塔赤将兵
五千人，征宋隆济。减直粜米，赈京师贫民。设肆三十
六所，其老幼单弱不能自存者，廪给五月，选六御扈
从汉军习武事。仍禁万户以下毋令私代，犯者断罪
有差。戊申，太阴犯昴。徭人蓝赖率丹阳三十六洞来
降。以赖等为融州怀远县簿、尉。立长信寺，秩三品。十
二月甲戌，岁星犯司怪。给安西王所部军士食，令各
还其家，候春调遣。辛卯，太阴犯南斗。征东行省平章
阔里吉思以不能和辑高丽，罢《定强窃盗条格》，凡盗
人孳畜者，取一偿九，然后杖之。是岁，汴梁、归德、南阳、
邓州、唐州、陈州、和州、襄阳、汝宁、高邮、扬州、常州蝗，峡
州、隋州、安陵、荆门、泰州、光州、扬州、滁州、高邮、安丰霖，
汴梁之封丘、武阳、兰阳、中牟、延津，河南渑池，蕲州之
蕲春、广济，蕲水，旱。大名、宣德、奉圣、归德、宁海、济宁、般阳、登州、莱州、益都、潍州、博兴、东平、济南、滨州、保定、河
间、真定、大宁水。是岁，断大辟六十一人。

六年春正月癸卯，诏“千户、百户等自军逃归，先事而
逃者罪死，败而后逃者杖而罢之，没入其男女。”乙巳，
中书省臣言：“广东宣慰副使脱欢察而收捕盗贼，屡
有劳绩，近廉访司劾其私置兵杖、擅杀土寇等事，遣
官鞫问，实无私罪，乞加奖谕。”命赐衣二袭。晋王甘麻
剌薨，命封其王印及内史府印。丙午，京畿二十一站
阙食，命赐钞万二千七百馀锭。陕西旱，禁民酿酒。以
云南站户贫乏，增马及钞以优恤之。中书省臣以朱
清、张瑄屡致人言，乞罢其职，徙其诸子官江南者于
京。丁未，命江浙平章阿里专领其省财赋。庚戌，诏“官
吏犯罪已经赦宥者，仍从核问。海道漕运船，令探马
赤军与江南水手相参教习，以防海”寇。江南僧石祖
进告朱清、张瑄不法十事，命御史台诘问之。帝语台
臣曰：“朕闻江南富户侵占民田，以致贫者流离转徙，
卿等尝闻之否？”台臣言曰：“富民多乞护持玺书依倚
以欺贫民，官府不能诘治，宜悉追收为便。”命即行之，
毋越三日。诏：自今僧官、僧人犯罪，御史台与内外宣
政院同鞫，宣政院官徇情不公者，听御史台治之。增
诸王塔赤铁《木而》，岁赐银二百五十两、杂币百匹。乙
卯，筑浑河堤，长八十里，仍禁豪家毋侵旧河，令屯田
军及民耕种。增刘国杰等军，仍令屯戍险隘，俟秋进
师。命札忽而带、阿里等整治江南影占税民地土者。
中书省臣言：“御史台、廉访司体察体覆，前后不同。初
立台时，止从体察，后立按察司，事无大小，一皆体覆。
由是宪司之事，积不能行。请自今除水旱灾伤体覆，
馀依旧例体察为宜。”从之。以大都、平滦等路去年被
水，其军应赴上都驻夏者，免其调遣一年。诏军官除
边远出征，其馀遇祖父母、父母丧，依民官例立限奔
赴。禁畜养鹰犬马驼等人扰民。乙未，以诸王真童诬
告济南王，谪置刘国杰军中自效。壬戌，镇星犯太微
垣上将。二月庚午，太阴犯昴。谪诸王孛罗于四川八
剌军中自效。癸酉，增诸王出伯军三千人，人备马二
匹，官给其直。丙戌，遣陕西省平章也速带而参政汪
惟勤将川、陕军，湖广平章刘国杰将湖广军，征亦乞
不薛，一切军务并听也速带而、刘国杰节制。罢征八
百媳妇、右丞刘深等官，收其符印、驿券。以京师民乏
食，命省、台委官计口验实，以钞十一万七千一百馀
锭赈之。癸巳，帝有疾，释京师重囚三十八人。三月丁
酉，以旱、溢为灾，诏赦天下。“大都、平滦被灾尤甚，免其
差税三年，其馀灾伤之地，已经赈恤者，免一年；今年
内郡包银、俸钞，江淮已南夏税，诸路乡村人户散办
门摊课程，并蠲免之。”壬寅，太阴犯舆鬼。命僧设水陆
大会七昼夜。癸卯，岁星犯井。甲寅，太阴犯钩钤。合祭
昊天上帝、皇地祗于南郊，遣中书左丞相荅剌罕哈
剌哈孙摄事。夏四月乙丑朔，太白犯东井。丁卯，诏曲
赦云南诸部蛮夷。发通州仓粟三百石赈贫民，释轻
重囚三十八人，人给钞五锭。乙亥，濬永清县南河。戊
寅，太阴犯心。庚辰，上都大水，民饥，减价粜粮万石赈
之。戊子，修卢沟上流石径山河堤，释重囚。车驾幸上
都。庚寅，太白犯舆鬼。真定、大名、河间等路蝗。五月乙
巳，给贫乏汉军地及五丁者一顷，四丁者二顷，三丁
者三顷，其孤寡者存恤六年，逃“散者，招谕复业。”戊申，
太庙寝殿灾。癸丑，谪和林溃军征云南，其战伤而归
及尝奉晋王令旨诸王药忽木而免者不遣。丁巳，福
州路饥，赈以粮一万四千七百石。济南路大水，扬州、
淮安路蝗，归德、徐州、邳州水。六月癸亥朔，日有食之。
太史院失于推䇲，诏中书议罪以闻。填星犯太微西
垣上将。甲子，建文宣王庙于京师。辛未，享于太庙。乙
亥，太阴犯斗。安南国以驯象二及朱砂来献。甲申，赐
诸王合荅孙、脱欢、脱列铁木而、伯牙伦、完者所部钞
四万五千八百馀锭。湖州、嘉兴、杭州、广德、饶州、太平、
婺州、庆元、绍兴、宁国等路饥，赈粮二十五万一千馀
石。大同路、宁海州亦饥，以粮一万六千石赈之。广平
路大水。秋七月癸巳朔，荧惑、镇星、辰星聚井。庚子，太
阴犯心。己酉，亦乞不薛土官三人弃家来归，赐金、银
符、衣服。戊午，太阴犯荧惑。辛酉，赐诸王八八剌、脱脱、
灰也只里、也灭干等钞四万三千九百馀锭。以江浙
行省参知政事忽都不丁为中书右丞。建康民饥，以
米二万石赈之。大都诸县及镇江、安丰、濠州蝗。顺德
水。八月甲子，诏御史台，“凡有司婚姻土田文案，遇赦
依例检覆。”乙丑，荧惑犯岁星。己巳，荧惑犯舆鬼。辛巳，
太阴犯昴。壬午，太白犯轩辕。九月乙未，遣阿牙赤、撒
罕秃会计称海屯田岁入之数，仍自今令宣慰司官
与阿剌台共掌之。甲午，赐诸王兀鲁思不花所部钞
六万锭。丙午，荧惑犯轩辕。丁未，中书省臣言：“罗里等
扰民，宜依例决遣，置屯田所。”从之。赐诸王八撒而等
钞八万六千三百馀锭。己酉，龙兴民讹言括童男女，
至有杀其子者，命诛其为首者三人。癸丑，太阴犯舆
鬼。丁巳，太白犯右执法。赐诸王捏古迭而等钞五千八百四十锭。冬十月甲子，改浙东宣慰司为宣慰司
都元帅府，徙治庆元，镇遏海道。置大同路黄花岭屯
田。罢军储所，立屯储军民总管万户府，设官六员，仍
以军储所宣慰使法忽鲁丁掌之。南人林都邻告浙
西廉访使张珪收藏禁书及推算帝五行，江浙运使
合只亦言珪沮挠盐法，命省、台官同鞫之。丙子，车驾
还大都。壬午，荧惑犯太微西垣上将。济南、滨隶、泰安、
高唐州霖雨，米价腾涌，民多流移，发粟赈之，并给钞
三万锭。十一月辛卯，填星犯左执法。甲午，刘国杰裨
将宋光率兵大败蛇节，赐衣二袭，仍授以金符。乙未，
辰星犯房。癸卯，太阴犯昴。己酉，太阴犯轩辕。庚戌，禁
和林军酿酒，惟安西王阿难荅，诸王忽剌出、脱脱不
沙、也只里，驸马蛮子台、弘吉列带、燕里干许酿。辛亥，
以同知枢密院事合荅知枢密院事。诏江南寺观，凡
续置民田及民以施入为名者，并输租充役。戊午，籍
河西、宁夏善射军隶亲王阿木哥，甘州军隶诸王出
伯。己未，诏诸驿使辄枉道者罪之。十二月庚辰朔，荧
惑犯填星。辛酉，御史台臣言：“自大德元年以来，数有
星变及风水之灾，民间乏食。陛下敬天爱民之心，无
所不尽，理宜转灾为福。而今春霜杀麦，秋雨伤稼，五
月太庙灾，尤古今重事。臣等思之，得非荷陛下重任
者不能奉行圣意，以致如此？若不更新，后难为力。乞
令中书省与老臣识达治体者共图之。”复请禁诸路
酿酒，减免差税，赈济饥民。帝皆嘉纳，命中书郎议行
之。云南地震。戊辰，又震。甲子，衡州袁舜一等诱集二
千馀人侵掠郴州，湖南宣慰司发兵讨之，获舜一及
其馀党。命诛其首谋者三人，馀者配洪泽、芍陂屯田，
其胁从者招谕复业。乙丑，岁星犯舆鬼。乙亥，太阴犯
舆鬼。丙子，刘国杰、也先忽都鲁来献蛇节、罗鬼等捷。
庚辰，荧惑犯太微东垣上相。命中书省更定《略卖良
人罪例》。癸未，太阴犯房。保定等路饥，以钞万锭赈之。
是岁，断大辟三人。

七年春正月戊戌，太阴犯昴。甲辰，太阴犯轩辕。丙午，
定诸改补钞罪例，为首者杖一百有七，从者减二等，
再犯从者杖与首同，为首者流。己酉，以岁不登，禁河
北、甘肃、陕西等郡酿酒。益都诸处牧马之地，为民所
垦者，亩输租一斗，太重，减为四升。弛饥荒所在山泽
河泊之禁一年。赈那海贫乏户米八千石。壬子，罢归
德府括田。乙卯，诏：“凡为匿名书辞语重者诛之，轻者
流配。首告人赏钞有差，皆籍没其妻子充赏。”命御史
台、宗正府委官遣发朱清、张瑄妻子来京师，仍封籍
其家赀，拘收其军器海舶等。丁巳，令枢密院选军士
习农业者十人，教军前屯田。赐也梯忽而的合金五
十两、银千两、钞千锭、币帛百匹。二月壬戌，诏中书省
汰诸有司冗员，仍令谕枢密院，除出征将帅外，掌署
院事者定其员数以闻。辛未，以平章政事、行上都留
守木八剌沙、陕西行省平章阿老瓦丁并为中书平
章政事，江南行台御史中丞尚文为中书左丞，江浙
行省参知政事董士珍为中书参知政事。壬申，诏“枢
密院、宗正府等，自今每事与中书共议，然后奏闻。诸
司不得擅奏迁调。官员虽经特旨用之而于例未允
者，亦听覆奏。”甲戌，减杭州税课、提举司冗员。丙子，诏
和林军以六年更戍，仍给钞以周其乏。命西京也速、
迭而军及大都所起军，皆以四月至上都，五月赴北。
丁丑，命诸王出伯，非急务者勿遣乘驿。诏中书省设
官目，左右丞相以下平章二员，左、右丞各一员，参知
政事二员，定为八府。戊寅，太阴犯心。己卯，尽除内郡
饥荒所在差税，仍令河南省赈恤流民。给北师钞三
十八万锭。以安南陈益稷久居鄂州，赐钞千锭。以侍
御史朵台为中书参知政事。御史台臣言：“江浙行省
平章阿里，左丞高翥、安祐，佥省张祐等诡名买盐万
五千引，增价转市于人，乞遣省、台官按问。”从之。太原、
大同、平滦路饥，并减直粜粮以赈之。庚辰，命陕西、甘
肃行省赈凤翔、秦、巩、甘州合迷里贫乏户。监察御史
杜肯构等言太傅、右丞相完泽受朱清、张瑄贿赂事，
不报。壬午，帝语中书省臣曰：“比有以岁课增羡希求
爵赏者，此非掊克于民，何从而出？自今除元额外，勿
以增羡作正数。”罢江南财赋总管府及提举司。禁内
外中书省、户部、转运司官，不得私买盐引。罢致用院，
禁诸人毋以金银丝线等物下番。罢江南都水庸田
司。行通政院并大都盐运司入河间运司，其所掌京
师酒税课，令户部领之。禁诸人非奉旨毋得以宝货
进献。汰诸色人冒充宿卫，及诸王、驸马、妃主、部属滥
请钱粮者。真定路饥，赈钞五万锭，仍谕诸王小薛及
鹰师等，毋于真定近地纵猎扰民。丙戌，诏除征边军
士及两都站户外，其馀人户均当徭役。丁亥，诏“自今
除枢密院、御史台、宣政院依旧奏选，诸司毋得擅奏，
其举用人员，并经中书省。”三月己丑朔，保定路饥，赈
钞四万锭。庚寅，诏遣奉使宣抚循行诸道，以郝天挺、
塔出往江南、江北，石珪往燕南、山东，耶律希逸、刘赓
往河东、陕西，铁里脱欢、戎益往两浙、江东，赵仁荣、岳叔谟往江南、湖广，木八剌、陈英往江西、福建，塔赤海
牙、刘敏中往山北、辽东，并给二品银印，仍降诏戒饬
之。江浙行省平章脱脱遣发朱清、张瑄家属，其家以
金珠重赂之。脱脱以闻，帝谕之曰：“朕以江南任卿，果
能尔，真男子事也。其益恪勤乃事。”赐以黄金五十两。
都城火，命中书省与枢密院议增巡防兵。甘肃行省
供军钱粮多弊，诏徙廉访司于甘州。壬辰，定大都南
北兵马司奸盗等罪，六十七以下付本路，七十七以
上付也可札鲁忽赤。河间路禾稼不登，命罢修建僧
寺工役。乙未，真定路饥，赈钞六百六十馀锭。中书平
章伯颜、梁德珪、段真、阿里浑撒里，右丞八都马辛，左
丞月古不花，参政迷而火者、张斯立等受朱清、张瑄
贿赂，治罪有差，诏皆罢之。以洪君祥为中书右丞。监
察御史言其“曩居宥密，以贪贿罢黜，乞别选贤能代
之。”不报。甲辰，诏定赃罪为十二章京，朝官月俸外增
给禄米，外任官无公田者亦量给之。乙巳，以征八百
媳妇丧师，诛刘深，笞合剌带、郑祐。罢云南征缅分省。
戊申，小兰禧、岳铉等进《大一统志》，赐赉有差。己酉，追
收元降除免、和雇、和市玺书。以脱欢诬告诸王脱脱，
谪置湖广省军前自效。罢甘肃行省差调民兵及取
勘军民、站户家属孳畜之数。庚戌，以铁哥察而所收
爱牙合赤户仍隶诸王脱脱。癸丑，枢密院臣及监察
御史言中丞董士选贷朱清、张瑄钞非义。帝曰：“台臣
称贷，不必问也。若言者不已，后当杖之。”甲寅，车驾幸
上都。丙辰，赐诸王小薛所部等钞六万锭，赈李陵台
等五站户钞一千四“百馀锭。”辽阳等路饥，赈钞万锭。
夏四月癸亥，太阴犯东井。诏：“省、台、枢密院、通政院，凡
呼召大都总管府官吏，必用印帖，其馀诸司不得辄
召。”征藩臣陈天祥、张孔孙、郭筠至京师，以天祥、孔孙
为集贤大学士，筠为昭文馆大学士，皆同议中书省
事。丙寅，太阴犯轩辕。庚午，以中书文移太繁，其二品
诸司当呈省者，命止关六部。中书左丞相荅剌罕言：
“僧人修佛事毕，必释重囚。有杀人及妻妾杀夫者，皆
指名释之。生者苟免，死者负冤，于福何有！”帝嘉纳之。
辛未，流朱清、张瑄子孙于远方，仍给行费。乙亥，岁星
犯舆鬼，太阴犯南斗。庚辰，蛇节降。令海剌孙将兵五
千守之，馀众悉遣还各戍。拨碉门四川军“人一千人
镇罗罗斯，其土军修治道路者，悉令放还。”甲申，荧惑
犯太微垣右执法。丁亥，岁星犯舆鬼，诛蛇节。卫辉路、
辰州螟、济南路陨霜杀麦。五月己丑，给和林军钞三
十八万锭。开上都、大都酒，禁其所隶两都州县及山
后、河东、山西、河南尝告饥者，仍悉禁之。诏云南行省
整饬钱粮。壬辰，辰星犯东井。以大德五年战功，赏北
师银二十万两、钞二十万锭，币帛各五万九千匹，赐
皇侄海山及安西王阿难荅，诸王脱脱、八不沙，驸马
蛮子台等，各金五十两、银珠锦币等物有差。丙申，遣
征缅回军万四千人还各戍。癸卯，诏“和林军粮除岁
支十二万石，其馀非奉旨不得擅支。”丁未，床兀儿来
朝，以战功赐金五十两、银四百两，仍给其万户所隶
贫乏军钞六十九万馀锭。辛亥，奉使宣抚耶律希逸、
刘赓言：“平阳僧察力威犯法非一，有司惮其豪强，不
敢诘问，闻臣等至，潜逃京师。”中书省臣言：“宜捕送其
所，令省、台、宣政院遣官杂治。”从之。甲寅，濬上都滦河。
乙卯，以昌童王五户丝分给诸王塔失铁木，而令甘
州站户为僧人秃鲁花等隐藏者，依例还役。诏“中外
官吏无职田者，验俸给米有差，其上都、甘肃、和林诸
处，非产米地，惟给其价。”禁诸王八不沙部于般阳等
处围猎扰民。诏诸宿卫士，除官员子弟曾经奏准者
留，馀悉革去。禁诸王、驸马毋辄杖州县官吏，违者罪
王府官。立和林宣慰司都元帅府。以忽剌出遥授中
书省左丞，为宣慰使都元帅。赐诸王纳忽里钞千锭、
币三十匹。济宁、东昌、济南、般阳、益都虫食麦。太原、龙
兴、南康、袁、瑞、抚等路，高唐、南丰等州饥，减直粜粮五
万五千石。东平、益都、济南等路蝗，般阳路陨霜。闰五
月戊午朔，日有食之。以也奴铁木而、阔阔出、晃兀没
于军，赐其家钞有差。壬戌，诏禁犯曲阜林庙者。丁卯，
平江等十五路民饥，减直粜粮三十五万四千石。戊
辰，太阴犯心。己巳，以诸王孛罗真童皆讨贼有功，征
诣京师。完泽薨。庚辰，云南行省平章也速带而入朝，
以所获军中金五百两为献，帝曰：“是金卿效死所获
者。”赐钞千锭。丁丑，禁诸王、驸马等，征北诸军以奴为
代者罪之。辛巳，诏僧人与民均当差役。癸未，各道奉
使宣抚言：“去岁被灾人户未经赈济者，宜免其差役。”
从之。命江浙行省右丞董士选发所籍朱清、张瑄货
财赴京师，其海外未还商舶，至则依例籍没。甘肃行
省平章合散等侵盗官钱十六万三千馀锭，盐引五
千馀道，命省、台官征之。诏上都路应昌府、亦乞列思、
和林等处，依内郡禁酒。丙戌，罢营田提举司。汴梁开
封县虫食麦。六月己丑，御史台臣言：“瓜、沙二州，自昔
为边镇重地，今大军屯驻甘州，使官民反居边外，非
宜。乞以蒙古军万人分镇险隘，立屯田，以供军实为便。”从之。罢四川宣慰司。立四川行中书省。以云南行
省平章脱脱、湖广行省议事平章程鹏飞并为平章
政事。壬辰，武冈路饥，减价粜粮万石以赈之。给钦察
千户等贫乏者钞三万七千八百馀锭。癸巳，叛贼雄
挫来降。乙未，以亦乞不薛就平，留探马赤军二千人
讨阿永叛蛮，馀悉放还。庚子，西京道宣慰使法忽鲁
丁以瑟瑟二千五百馀斤鬻于官，为钞一万一千九
百馀锭。有旨：除御榻所用外，馀未用者宜悉还之。命
阿伯阿忽台等整饬河西军事。癸卯，诏：“凡军官子弟
年及二十者，与民官子孙同儤直一年，方许袭职。万
户于枢密院，千户于行省，百户于本万户。”乙巳，罢行
省佥省。浙西霪雨，民饥者十四万，赈粮一月，仍免今
年夏税并各户酒、醋课。命甘肃行省修阿合潭曲尤
壕，以通漕运。大宁路蝗。秋七月辛酉，常德路饥，减直
粜粮万石以赈之。壬戌，御史台臣言：“前河间路达鲁
花赤忽赛因、转运使术甲、德寿皆坐赃罢。今忽赛因
以献鹰犬，复除大宁路达鲁花赤。术甲、德寿以迭里
迷失妄奏其被诬，复除福宁知州，并宜改正不叙，以
戢奸贪。”从之。禁僧人以修建寺宇为名。赍《诸王令旨》
乘传扰民，汰宿卫士。丙寅，荅剌罕哈剌哈孙为中书
右丞相、知枢密院事。戊寅，岁星犯轩辕。丙子，给四川
行省驿券十二道。诏除集贤、翰林老臣预议朝政，其
馀三品以下年七十者，各陞散官一等致仕。立和林
兵马司。罢辽东宣慰司。丁丑，中省臣言：“大同税课，比
奉旨赐乳母杨氏，其家掊敛过数，扰民为甚。”敕赐钞
五百锭，其税课依例输官。御史台臣言：“湖南输粮百
石者，出驿马一匹。广海地狭，所输不及百石者，所出
亦如之。故官以盐引助其不给。每马一匹，贵州以北
给盐十七引，以南二十引。近立榷盐提举司，官价增
五之三，元给二十引者，宜与钞十七锭，十七引者十
五锭”，从之。罢江南白云宗摄所，其田令依例输租。都
哇察八而、灭里铁木而等遣使请息兵。帝命安西王
慎饬军士，安置驿传，以俟其来。戊寅，赐请王奴伦、伯
颜、也不干等钞九万锭。罢诸王所设总管府。叛贼麻
伱降，贡金五百两，童男女二百人及马牛羊，却之。己
卯，太阴犯井。乙酉，荧惑犯房。赐诸王曲而鲁等部钞
币有差。八月己丑，罢护国仁王寺。元设江南营田提
举司。给安西王所部贫民米二万石。辛卯夜，地震，平
阳、太原尤甚，村堡移徙，地裂成渠，人民压死不可胜
计。遣使分道赈济，为钞九万六千五百馀锭，仍免太
原、平阳今年差税，山场、河泊听民采捕。癸巳，太白犯
氐。月里不花将瓮吉里军赴云南，道卒，以其子普而
耶代之。甲午，荧惑犯东咸，太阴犯牵牛。庚子，中书省
臣言：“法忽鲁丁输运和林军粮，其负欠计二十五万
馀石。近监察御史亦言其侵匿官钱十三万馀锭。臣
等议遣官征之，不足则籍没其财产。”从之。乙巳，岁星
犯轩辕。庚戌，缅王遣使献驯象四。辛亥，荧惑犯天江，
赐诸王脱铁木而之子也先博怯所部等钞六千九
百馀锭。九月戊午，车驾还大都。丙寅，太白昼见。以太
原、平阳地震，禁诸王阿只吉、小薛所部扰民，仍减太
原岁饲马之半。遣刑部尚书塔察而、翰林直学士王
约使高丽，以其国相吴祈专权，征诣阙问罪。辛未，荧
惑犯南斗。诏谕诸司赈恤平阳、太原。甲戌，太阴犯东
井。乙亥，太白犯南斗。丙子，罢僧官有妻者。壬午，辰星
犯氐。复木八剌沙平章政事。冬十月丁亥，太白经天。
御史台臣劾言江浙行省平章阿里不法，帝曰：“阿里
朕所信任，台臣屡以为言，非所以劝大臣也。后有言
者，朕当不恕。”戊子，弛太原、平阳酒禁。以江、浙年谷不
登，减海运粮四十万石。己丑，诏从军医工止复其妻
子户如故。辛卯，复立陕西行御史台。癸巳，御史台臣
及诸道奉使言，行省官久任，与所隶编氓联姻害政，
诏互迁之。以只而合忽知枢密院事。给大都文宣王
庙洒扫户五。乙未，发云南叛寇馀党未革心者来京
师，留蛇节养子阿阙于本境，以抚其民。改平滦为永
平路，升甘州为上路。设刑部狱吏一员，以掌囚徒。安
西转运司于常课外增算五万七千四百锭，人赐衣
一袭，以劝其功。诏诸司，“凡钱粮不经中书省议者勿
奏。”庚子，改普定府为路，隶曲靖宣慰司。以故知府容
苴妻适姑为总管，佩虎符。以叙州宣慰司为叙南等
处诸部蛮夷宣抚司。辛丑，太阴犯东井。庚戌，翰林国
史院进太祖、太宗、定宗、睿宗、宪宗五朝实录。辛亥，诏
军户贫乏者存恤六年，增蒙古国子生百员。十一月
甲寅朔，赐诸王阿只吉所部钞二十万锭、粮万石，命
鹰师围猎毋得扰民。以顺元隶湖广省，并海道运粮
万户府为海道都漕运万户府，给印二。亦乞不薛贼
党魏杰等降，人赐衣一袭“遣还，俾招其首乱者。”丁巳，
诏大同、静州、隆兴等路运粮五万石入和林。己未，太
白经天。辛酉，水冰。甲子，命依《十二章》断僧官罪。丙寅，
镇星犯进贤。戊辰，太阴犯井。辛未，升全宁府为路。己
卯，太阴犯东咸。遣诸王减怯、秃玉龙铁木而使察八
而。十二月甲申朔，诏“内郡比岁不登，其民已免差者并蠲免其”田租。乙酉，弛京师酒课，许贫民酿酒。丙戌，
太白经天，荧惑犯垒壁阵。戊子，以平宋隆济功，增诸
将秩，赐银钞等物有差，其军士各赐钞十锭，放归存
恤一年。丙申，太阴犯东井。辛丑，太阴犯明堂。诏抚谕
顺元诸司，免大德七年民间逋税。命江南、浙西官田
奉特旨赐赉者，许中书省回奏。赐皇姑鲁国大长公
主钞一万五千锭，币帛各三百匹。加封真武为“元圣
仁威元天上帝。”丁未，太阴犯天江。以转输军饷劳，免
思、播二州及潭、衡、辰、沅等路税粮一年，常、澧三分之
一，淘金站户无种佃者免杂役一年。七道奉使宣抚
所罢赃污官吏凡一万八千四百七十三人，赃四万
五千八百六十五锭，审冤狱五千一百七十六事。是
岁断大辟十人。